סונטה אחרת
אַל תְּבַקְּשִׁי שֶׁאֶהְיֶה כִּתְמוֹל־שִׁלְשׁוֹם  ; הַתְּמוֹל כְּבָר גָּז וְהַשִּׁלְשׁוֹם אָבַד.; עַכְשָׁיו נִשְׁאֶרֶת הַלָּשׁוֹן בִּלְבַד; לִקְבֹּר וּלְהַסְפִּיד, לִבְסוֹף לִסְתֹּם; אֶת הַגּוֹלֵל עַל פִּרְפּוּרֵי הַלֵּב; וְעַל נִגּוּן דָּמֵנוּ כָּךְ וְכָךְ; שָׁנִים וּרְגָעִים. עַכְשָׁיו נִשְׁכָּח; לְאַט אֶת הָרְנָנָה וְאֶת הַכְּאֵב.; בְּעַל־כָּרְחֵנוּ נְנַשֵּׁל אֶת כָּל; יַלְדֵי רוּחֵנוּ מִקֻּפַּת הַיְרֻשָּׁה; הַמְרֻקֶּנֶת. יְהַמְּרוּ עַל שְׁכוֹל; אָפֹר כִּבְלוֹק בֶּטוֹן. שָׁתֹה, אָכוֹל; וּבְהֵה. בִּקְצֵה הַזִּכָּרוֹן תִּשְֹרֹד אִוְשָׁה; וּתְנַצְנֵץ, רְסִיס זְגוּגִי בַּחוֹל.; 